**รายงานการประชุม พนักงานเทศบาล ลูกจ้างประจำ และพนักงานจ้าง**

**วันพุธที่ 4 เดือน กรกฎาคม พ.ศ. 2561**

**ณ ห้องประชุมชั้น ๓** **สำนักงานเทศบาลตำบลโป่งน้ำร้อน**

**เริ่มประชุมเวลา ๑๐.๐๐ น.**

**ระเบียบวาระที่ ๑ เรื่อง ประธานแจ้งให้ทราบ**

นายพินิจ เพชรน่าชม นายกเทศมนตรี

๑.๑ เรื่องขอความร่วมมือในการแต่งกาย ในเดือนกรกฎาคม มีนโยบายให้ใส่เสื้อสีเหลืองตลอดทั้งเดือน ยกเว้นวันจันทร์ให้ใส่เครื่องแบบชุดสีกากีตามปกติ

 ๑.๒ เรื่องอาหารกลางวันของศูนย์พัฒนาเด็กเล็ก จะต้องมีการตั้งกรรมการเพื่อตรวจสอบ ดูแล และต้องมีการจัดซื้อจัดจ้างที่หมุนเวียนกันไป คณะผู้บริหารจะต้องลงไปตรวจสอบดูแลความเรียบร้อย

 ๑.๓ เรื่องการจัดกีฬาของอำเภอโป่งน้ำร้อน โดยนายสมศักดิ์ พะเนียงทอง นายกเทศมนตรีตำบลทับไทร เป็นประธาน และมี นายพินิจ เพชรน่าชม นายกเทศมนตรีตำบลโป่งน้ำร้อน เป็นรองประธาน จะเริ่มการจัดงาน ในระหว่างวันที่ ๒๐ – ๓๑ กรกฎาคม 2561 ในวันพิธีเปิดและพิธีปิดงานกีฬา จะใช้สถานที่ภายในเทศบาลตำบลโป่งน้ำร้อน

 ๑.๔ อำเภอโป่งน้ำร้อนขอความร่วมมือให้เทศบาลแต่งตั้งเจ้าหน้าที่อาสาสมัครป้องกันภัยฝ่ายพลเรือนเทศบาลตำบลโป่งน้าร้อน ไปร่วมปฏิบัติหน้าที่ในการดูแลเรื่องช้างป่า

 ๑.๕ เรื่องการจัดการขยะ เทศบาลจะต้องมีการจัดทำประชาคมกับประชาชนในพื้นที่ เนื่องจากเทศบาลได้รับงบประมาณสนับสนุน เรื่องนี้มอบปลัดเทศบาลดำเนินการ

**ที่ประชุม รับทราบ**

นายเศกสรรค์ แก้วเชื้อ ปลัดเทศบาล

1.1 เรื่องขอความร่วมมือพนักงานเทศบาลทุกคนแต่งกายเสื้อเหลืองอย่างเคร่งครัด

 1.2 เรื่องการจัดโครงการวันเฉลิมพระชนพรรษา อำเภอโป่งน้ำร้อนแจ้งกำหนดให้มีพิธีทำบุญตักบาตรข้าวสารอาหารแห้ง เวลา 07.00 น. ณ วัดทับไทร และในพิธีช่วงเช้าแต่งกายชุดขาวปกติ

- เทศบาลตำบลโป่งน้ำร้อน จัดโครงการกิจกรรมปลูกป่าในวันที่ 28 กรกฎาคม 2561 บริเวณพื้นที่สาธารณะประโยชน์ชุมชนบ้านทุ่งม่วง ม.7 ต.ทับไทร เวลา 10.00 น. โดยให้พนักงานเทศบาลทุกคนแต่งกายชุดจิตอาสา เจ้าหน้าที่อาสาสมัครป้องกันภัยฝ่ายพลเรือนแต่งกายชุดเครื่องแบบ

1.3 เรื่องเทศบาลตำบลโป่งน้ำร้อนจัดโครงการวันเฉลิมพระชนพรรษาสมเด็จพระเจ้าอยู่หัว 66 พรรษา ช่วงค่ำ มอบสำนักปลัดเทศบาลดำเนินการจัดทำรายละเอียดกำหนดการ

 1.4 เรื่องการจัดทำป้ายของจิตอาสา เพื่อไว้สำหรับใช้ในโอกาสต่างๆ เมื่อจิตอาสาออกปฏิบัติหน้าที่ร่วมกิจกรรมต่างๆ

-2-

1.5 ผลการประเมินการตรวจ LPA ต้องขอขอบคุณเจ้าหน้าที่ผู้ปฏิบัติงานทุกคนที่ร่วมกันจัดทำให้ผ่านเกณฑ์การประเมิน

1.6 เรื่องศูนย์พัฒนาเด็กเล็ก อยากให้แต่ละศูนย์พัฒนาเด็กเล็กกลับไปดูรายละเอียดว่าเงินแต่ละส่วนจะต้องใช้จ่ายในส่วนใด

- ศูนย์พัฒนาเด็กเล็กวัดทับไทร ได้รับเป็นศูนย์พัฒนาเด็กเล็กตัวอย่าง ถือว่าเป็นความก้าวหน้า และพัฒนาศูนย์พัฒนาเด็กเล็กให้ดียิ่งขึ้น ทางเทศบาลขอชื่นชม และในวันศุกร์ ขอเชิญครูศูนย์พัฒนาเด็กเล็กร่วมประชุมรับทราบในรายละเอียดต่างๆ

1.7 เรื่องขยะ เทศบาลได้รับแจ้งจากโยธาธิการจังหวัด ว่าแบบเสร็จเรียบร้อย และจะต้องใช้งบประมาณจำนวน 442,000,000 บาท เพื่อเป็นศูนย์กำจัดขยะแบบครบวงจร ผลิตเป็นปุ๋ย ในส่วนการบริหารจัดการต้องให้เอกชนเป็นผู้ดำเนินการต่อไป

1.๘ เรื่องขยะ ได้รับนโยบายให้ปรับเปลี่ยนจากถังขยะมาใช้ถุงขยะแทน จึงจะต้องดำเนินการจัดตั้งงบประมาณเพื่อรองรับนโยบายต่อไป

 1.๙ เรื่องการตั้งงบประมาณ ขอให้ผู้ที่มีส่วนเกี่ยวข้องดำเนินการส่งเอกสารการตั้งงบประมาณ เพื่อให้แผนการดำเนินการเสร็จสิ้น มีความถูกต้อง เรียบร้อย

1.1๐ เรื่องแผนและงบประมาณ จะนำเข้าในวาระการประชุมสภา ในวันที่ 15 สิงหาคม 2561 จึงขอให้ทุกกองดำเนินการส่งเอกสารให้เรียบร้อยก่อนที่จะดำเนินการประชุมสภา

**ที่ประชุม รับทราบ**

**ระเบียบวาระที่ ๒ รับรองรายงานการประชุมครั้งที่ผ่านมา**

**- ไม่มี**

**ระเบียบวาระที่ ๓ เรื่องอื่น ๆ**

นายพินิจ เพชรน่าชม นายกเทศมนตรี

1.1 เรื่องการทำงานในเทศบาล ขอให้พนักงานเทศบาลทุกคนให้ความร่วมมือกันในการทำงาน รักในอาชีพ มีความสามัคคี

 1.2 กองช่าง การขอแบบต่างๆ ขอให้ดูรายละเอียดในการออกใบอนุญาตต่างๆอย่างละเอียด

นายบุญมี ชะแมบ รองนายกเทศมนตรี

 1.1 กระผมขอชื่นชมเจ้าหน้าที่งานป้องกันและบรรเทาสาธารณภัย ปฏิบัติงานด้วยความเอื้อเฟื้อเผื่อแผ่ มีความสามัคคีในการทำงาน

นายสุรินทร์ แสงสาย รองนายกเทศมนตรี

1.1 ในวันที่ ๒๕ กรกฎาคม ๒๕๖๑ มีกิจกรรมลอกคลอง ขอความร่วมมือพนักงานเทศบาลแต่งกายชุดจิตอาสา และให้จัดทำโครงการปลูกต้นไม้ ในวันที่ ๒๘ กรกฎาคม ๒๕๖๑ ส่งอำเภอด้วย

-๓-

นางนราพร มิตรวิเชียร หัวหน้าสำนักปลัด

๑.๑ แจ้งกำหนดการกิจกรรมทั้งหมดของวันที่ ๒๘ กรกฎาคม ๒๕๖๑ ดังนี้

 - งานพิธีช่วงเช้าที่อำเภอ แต่งกายชุดปกติขาว พนักงานจ้างแต่งกายชุดกากี

 - โครงการปลูกป่า ณ ชุมชนบ้านทุ่งม่วง เริ่ม ๑๐.๓๐ น. แต่งกายชุดจิตอาสา

 - พิธีถวายพระพร ณ ลานขนถ่ายเทศบาลตำบลโป่งน้ำร้อน เริ่ม ๑๗.๐๐ น. แต่งกายผ้าไทยสีเหลือง

นางดาราธร รักความชอบ ผู้อำนวยการกองคลัง

๑.๑ เรื่องการซ่อมแซมรถ ให้ผู้ที่ดูแลรับผิดชอบตรวจสอบการเขียนแบบ ๔ และคำนวณการใช้น้ำมัน

พ.จ.อ. ฉิมาชัย ชาเบาะ รก.ผู้อำนวยการกองการประปา

๑.๑ ในปีนี้การประปาส่วนภูมิภาค จะดำเนินการรับโอนระบบประปาของเทศบาล

 ๑.๒ ปัญหาในการทำงานของกองการประปา คือ ขาดบุคลากรด้านธุรการ

**ที่ประชุม รับทราบ**

นายพินิจ เพชรน่าชม นายกเทศมนตรี

 ไม่ทราบว่ามีท่านใดจะนำเสนอเรื่องใดต่อที่ประชุมอีกหรือไม่ (ไม่มี) เมื่อไม่มี

ผมขอปิดประชุม

**เลิกประชุมเวลา ๑๑.๓๐ น.**

 (ลงชื่อ)...................................................ผู้จดบันทึกการประชุม

 (นางสาวทิพาวรรณ เปล่งปลั่ง)

 นักทรัพยากรบุคคลปฏิบัติการ

(ลงชื่อ)................................................ผู้ตรวจบันทึกการประชุม

 (นายเศกสรรค์ แก้วเชื้อ)

 ปลัดเทศบาลตำบลโป่งน้ำร้อน